|  |  |
| --- | --- |
| MÅNEDSBREV FOR TYRIHANS  november 2021 | Dato |
| **Så var årets siste høstmåned her, og vi i barnehagen er allerede i gang med å planlegge desember og markering av julehøytiden. Stavangerhøstvær med mye vind og regn har vi sett endel til, og barna savner jakke og sko-vær. Det gjør vi voksne også!**  **HUSK AT BARNEHAGEN ER STENGT TORSDAG 11. OG FREDAG 12. NOVEMBER, FORDI DET ER PLANLEGGINGSDAGER FOR PERSONALET.**  I oktober hadde vi dessverre en del dager med vikarer. På slik dager forsøker vi så godt vi kan å gjennomføre planer og holde på trygge rutiner og rammer, men det hender vi må gjøre prioriteringer når det gjelder aktiviteter/ planer.  Men mye kjekt skjedde tross alt i måneden som gikk. Høydepunktet var Åpen Dag og vi setter stor pris på alle som bidro med mat, var på besøk lenge og som kjøpte mat, drikke og lodd! Vi opplevde arrangementet som vellykket, atmosfæren var avslappet og det så ut til at foreldre, barn og søsken hygget seg!  I november fortsetter vi å jobbe med eventyret om Geitekillingen som tema, men stort sett i språkgrupper. Gruppene vil jobbe med eventyret på ulike måter ut fra språknivå. Planen er at gruppene får hver sin vegg hvor vi henger opp blant annet nøkkelord og bilder. Dette blir vårt arbeid med Språktrappa som vi informerte om på foreldremøtet.  10. november kommer fotografen for å ta bilder av barn og personale. Barna trenger **IKKE** pynte seg! Det er ganske travelt for oss på slike dager, det blir mye venting og barna er utålmodige, vi skal sjekke at de ikke har matrester i ansiktet eller har sølt på klærne sine, noen barn syns det er skummelt og har behov for en voksen som er ekstra tett på. Vi ber derfor om at dere leverer barna i de klærne de skal ha på seg på bildene.  17. november blir det nytt Supersans-opplegg og vi skal besøke utstillingen «Doktor Proktor» på Stavanger museum. Denne gangen er det kun Blå gruppe som får dra.  Mot slutten av måneden blir det fokus på jul, med adventssamlinger fra mandag 29. november.  1. desember starter Aleksander hos oss. Han er født i 2016 og har gått i barnehage på Sola. | Også i oktober fikk Blå gruppe og noen av barna i Gul gruppe dratt på Supersans. Denne gangen besøkte vi Kunstmuseet ved Mosvannet og tema var portretter. Vi så malerier, skulpturer, fotografier og en filmsnutt. Til slutt fikk vi selv være litt kunstneriske.  Vi har også kommet i gang med temaet vårt, eventyret «Geitekillingen som kunne telle til 10». Vi har blitt kjent med dyrene, lært oss noen sanger om dem og både lest boken, fortalt eventyret med konkreter og sett en film som man finner på NRK.  Barna på Tyrihans er en kreativ gjeng. Tegning, klipping, liming og maling syns de fleste er gøy, og får de pynta med glitter og paljetter er det helt topp! Det henger mye flott kunst på veggene våre!  I uke 48 blir det foreldresamtaler for de som ønsker det.  Personalsituasjonen.  -Nina fortsetter som før med 20% (7,5 timer) i uka ut 2021.  -Alice vikarierer for Nina i 100% stilling.  -Anja jobber 100%.  -Siv Tove har feriedag fredag 19. og avspaserer mandag 22. |
|  |  |